ఇషా ఖాన్ చౌదరి

ఇషా ఖాన్ చౌదరి (జననం 22 మే 1971) భారతదేశానికి చెందిన రాజకీయ నాయకుడు. ఆయన 2024 లోక్‌సభ ఎన్నికలలో మాల్దాహా దక్షిణ్ లోక్‌సభ నియోజకవర్గం నుండి లోక్‌సభ సభ్యుడిగా ఎన్నికయ్యాడు.

 రాజకీయ జీవితం 
ఇషా ఖాన్ చౌదరి తన తండ్రి మాజీ కేంద్ర మంత్రి అబూ హసేం ఖాన్ చౌదరి అడుగుజాడల్లో భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2011 పశ్చిమ బెంగాల్ శాసనసభ ఎన్నికలలో బైస్నాబ్‌నగర్ శాసనసభ నియోజకవర్గం నుండి మొదటిసారి ఎమ్మెల్యేగా ఎన్నికయ్యాడు. ఆయన ఆ తరువాత పార్టీ హైకమాండ్ ఆదేశాల మేరకు సుజాపూర్ నియోజకవర్గానికి మారి 2016 పశ్చిమ బెంగాల్ శాసనసభ ఎన్నికలలో పోటీ చేసి రెండోసారి ఎమ్మెల్యేగా ఎన్నికై 2021 శాసనసభ ఎన్నికలలో ఓడిపోయాడు. 

ఇషా ఖాన్ చౌదరి 2024లో జరిగిన లోక్‌సభ ఎన్నికలలో మాల్దాహా దక్షిణ్ లోక్‌సభ నియోజకవర్గం నుండి ఐఎన్‌సీ పార్టీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి శ్రీరూపా మిత్ర చౌదరిపై 1,28,368 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు.
మూలాలు 	   

వర్గం:1971 జననాలు
వర్గం:పశ్చిమ బెంగాల్ నుండి ఎన్నికైన లోక్‌సభ సభ్యులు
వర్గం:పశ్చిమ బెంగాల్ రాజకీయ నాయకులు
వర్గం:పశ్చిమ బెంగాల్ వ్యక్తులు
వర్గం:18వ లోక్‌సభ సభ్యులు
వర్గం:భారత జాతీయ కాంగ్రెస్ నాయకులు
వర్గం:పశ్చిమ బెంగాల్ శాసనసభ సభ్యులు